S-au lansat MICRO-CURSURILE KIDIBOT în Republica Moldova!

Cursuri de maxim 1 oră, interesante și gratuite pentru copiii din Moldova.

Începând cu luna Octombrie 2021, pe Platforma Educațională Kidibot.md copiii pot să parcurgă micro-cursuri cu diplomă pe diverse subiecte:

– Cum să-și modifice propriile poze folosind programe de grafică

– Curs cybersecurity pentru copii

– Curs de Microsoft Word și Excel

– Cum să-și facă propriul site în maxim o ora

– Cum să-și facă o aplicație mobilă de Android

– Micro-Curs de Astronomie

– Micro-Curs de C++ pentru gaming

– Curs de supraviețuire urbană pentru adolescenți

– Curs de alimentație sănătoasă și multe altele…

Cursurile sunt gratuite, făcute pentru copii, astfel încât să le parcurgă ușor, majoritatea fiind în format video. La final, copiii dau un test, pe care, dacă îl fac minim 70% corect, vor primi și diplome.

La finalul lunii noiembrie, clasele care au cele mai mari punctaje primesc cărți drept premii. Astfel, profesorii sunt ajutați cu un instrument foarte util în motivarea elevilor.

Micro-Cursurile Kidibot pot fi accesate pe acest link:

Despre Kidibot

Platforma Educațională Kidibot este deja prezentă în mai multe țări: România (în 68% din școli), Statele Unite ale Americii (2000+ școli), Canada, Italia, UK.

Obiectivul principal al Kidibot.MD este să ajute copiii de gimnaziu să-și dorească să învețe mai mult, să citească mai mult și să facă mai multe fapte bune prin joacă.

Copiii își pot creea conturi gratuite pe www.kidibot.md specificând școala/localitatea unde învață, urmând să răspundă la peste 12,000 chestionare, dovedind că au citit lecturi în limba română, precum ”Domnul Trandafir” sau ”Harap-Alb”, că au lucrat la matematică, la științe, la educație financiară și multe altele materii curiculare și extra-curriculare. Ei sunt astfel captivați într-o lume de poveste, cu extratereștrii haioși și copii deștepți, unde învață prin joacă, în echipă, printr-un set de 20 de motivații diferite, precum presiune social pozitivă, disonanță cognitivă, patriotism local, inspirație de la personalități, etc..

Profesorii din Republica Moldova vor beneficia de asemenea de aceasta platformă educațională, având ajutor la predarea la clasele lor, posibilitatea să creeze bătălii de antrenament (în loc de teme), să câștige diplome și certificate.

Intrarea pe platforma www.kidibot.md este gratuită.

Acest proiect este realizat cu sprijinul Secretariatului General al Guvernului României – Departamentul pentru Relatia cu Republica Moldova.